७. स्वामी केँ अनुकूल देखि पवन कुमार हनुमान्जीक हृदय मे हर्ष भरि गेलनि आर हुनकर सबटा दुःख सेहो जाइत रहलनि। ओ बजलाह - "हे नाथ! एहि पर्वत पर वानरराज सुग्रीव रहैत छथि, ओ अपनेक दास छथि। हे नाथ! हुनका सँ मित्रता कयल जाउ आर हुनका दीन बुझिकय निर्भय कय दियौन। ओ सीताजीक खोज करबेता आर जतय-ततय करोड़ों बानर केँ पठेता। " एहि तरहें सब बात बुझाकय हनुमान्जी श्री राम-लक्ष्मण दुनू जन केँ पीठ पर चढ़ा लेलनि।
 ८. जखन सुग्रीव श्री रामचंद्रजी केँ देखलति त अपन जन्म केँ अत्यन्त धन्य बुझलनि। सुग्रीव चरण मे मस्तक नमाकय आदर सहित भेटलाह। श्री रघुनाथजी सेहो छोट भाइ सहित हुनका संग गला लागिकय भेटलथि। सुग्रीव मोन मे एना सोचि रहला अछि जे हे विधाता! की ई हमरा सँ प्रीति करता?
 हरिः हरः! ! 